Source: https://www.jogiforum.hu/hirek/archivum/2003-02.3.0
Timestamp: 2019-11-14 04:40:53+00:00

Document:
Számítógépes ipari kémkedés Ausztráliában
Egy ausztrál informatikai cég nemrégiben esett áldozatul egy féregvírus támadásának, amelyet úgy módosítottak, hogy érzékeny adatokat keressen a vállalati hálózat merevlemezein, és ezeket megküldje egy meghatározott IP címre.
Újabb panasz Brüsszel előtt a Windows ellen
A Windows XP-vel a Microsoft fenntartja, illetve erősíti a számítógépes operációs rendszerek piacán elért monopolhelyzetét - állítja egy iparági szövetség. A Microsoft szerint a csoport új köntösben tálalja a korábbi érveket.
Életfogytiglant kér az ügyész
Életfogytig tartó szabadságvesztést kért az ügyész az ellen a férfi ellen, aki tavaly nyáron egy pisztollyal két embert megölt, három embert pedig megsebesített az Oktogonon. Ítélet csütörtökön várható.
Bűnösnek vallotta magát az 1985-ös géprobbantás gyanúsítottja
Bűnösnek vallotta magát hétfőn Vancourverben az Air India légitársaság egyik gépe ellen 1985-ben elkövetett robbantásos merénylet három gyanúsítottjának egyike.
The Washington Post: támadások ellenséges számítógép-hálózatok ellen
George Bush amerikai elnök utasította kormányát: dolgozza ki az ellenséges számítógépes hálózatok elleni komputeres támadások irányelveit - jelentette pénteken a The Washington Post.
Hamarosan kampányt indít az oktatási jogok miniszteri biztosa, hogy megelőzhető legyen a bántalmazás az iskolákban, illetve ha már megtörtént, fény derülhessen az agresszióra. Az oktatási ombudsman a közeljövőben hozza nyilvánosságra a tavalyi évre vonatkozó jelentését.
Az uniós csatlakozással még nem nyílnak meg a belső határok
Az uniós csatlakozás egyik leglátványosabb eredménye az lesz majd, hogy akár ellenőrzés nélkül juthatunk el Budapesttől Nápolyig - írja a Magyar Hírlap. A belső határellenőrzés megszűnését jelentő schengeni tagságra azonban a csatlakozást követően legalább 2-3 évig várnunk kell majd.
Szabad út a Mannesmann-ügyben
Az észak-rajna-vesztfáliai igazságügyi minisztérium pénteken szabad utat adott a düsseldorfi államügyészség keresetének a Mannesmann-ügyben. Ezzel nő az esélye annak, hogy a Vodafone által felvásárolt Mannesmann cég egykori csúcsvezetői ellen eljárás induljon hűtlen kezelés vagy abban való segédkezés miatt.
Állandó támadás alatt a RIAA honlapja
Ha valami oknál fogva egy szervezet magára vonja a technológiában igen jártas egyének haragját, és egy idő után képtelen biztosítani webhelye működését, mit tehet?
Szerdán dönt a Legfelsőbb Bíróság a Stadler-ügyben
Stadler József akasztói vállalkozó és társai ellen több milliárdos gazdasági bűncselekmények vádjával indult büntetőperben várhatóan szerdán hoz döntést a Legfelsőbb Bíróság (LB).
Változik az élettársi kapcsolatok jogi megítélése
A készülő új polgári törvénykönyv a jelenleginél több jogot kíván biztosítani az élettársaknak. A jelenlegi joggyakorlat szerint az élettársakat sokkal kevesebb jog illeti meg a házaspároknál - emlékeztet a Népszabadság.
Eurorendőrök kerestetnek
A Belügyminisztérium pályázatot írt ki az Európai Unió nemzetközi rendőri egységében való részvételre. Magyarország - korábbi vállalásának megfelelően - az alapvetően válságkezelési feladatokra felállítandó ötezer fős csapatba 107 rendőrt és határőrt kíván delegálni - értesült a Népszabadság.
Perel a galéria
Panaszt tett az ügyészségen a Polgár Galéria tulajdonosa, miután a rendőrség megszüntette a nyomozást egy több mint egymillió forintos lopási ügyben. A lopást rögzítették az ipari kamerák, és a Galéria vezetői azt mondják, a videofelvételen fel is ismerték a tolvajt, aki egy ismert műgyűjtő.
Országos görög elektori gyűlés
Megválasztották új országos önkormányzatukat vasárnapi budapesti elektori gyűlésükön a magyarországi görögök képviselői.
Virágzik a feketemunka Ausztriában
Ausztriában a feketemunka értéke az idén várhatóan 22,5 milliárd eurót tesz ki, ami a 1,5 százalékosra jelzett gazdasági növekedéshez képest kétszeres ütemű "fejlődést" jelent.
Még mindig nincsenek türelmi zónák
Bíróság elé állnak a prostituáltak a jövő héten - ezúttal ők perelnek. Azért, mert szerintük ugyan a törvény lehetőséget ad nekik a munkára, több önkormányzat azonban nem. A vita az úgynevezett védett övezetekről folyik.
Négy év börtön a Doverben megfulladt kínaiakért
Egy hongkongi bíróság négy évi börtönbüntetésre ítélt egy férfit, aki részt vett fiatal kínaiak Európába csempészésében. 2000 júniusában 58 fiatal kínai megfulladt abban a teherautóban, amellyel Dovernél illegálisan akarták őket beszállítani Nagy-Britanniába.
Megtiltott demonstrációk: a belügyminiszter szerint a rendőrség csak a gyülekezési törvényt alkalmazza
A belügyminiszter szerint a rendőrség csak a gyülekezési törvényt alkalmazza, amikor egy demonstráció tudomásulvételéről vagy tiltásáról dönt, határozatát nem befolyásolja politikai szempont.
Korábbi alkalmazott törte fel a ViewSonic rendszereit
Az amerikai rendőrség a napokban letartóztatta a CRT és LCD monitorok, HDTV készülékek, valamint egyéb eszközök gyártásával foglalkozó ViewSonic egyik korábbi alkalmazottját, aki állítólag feltörte, és megrongálta a társaság szervereit.
A rendőrség leleplezte Európa legnagyobb drogüzemét Szerbiában
A szerbiai rendőrség felgöngyölített egy drogkartellt, és leleplezte Európa legnagyobb, szintetikus kábítószert gyártó üzemét.
Szülés név nélkül az egri kórházban
Anonim szülésre lesz mód az egri Markhot Ferenc kórházban, a cél a csecsemőgyilkosságok megelőzése. Lajos Zoltán főorvos, az intézmény sajtószóvivője az MTI-nek elmondta, hogy az elmúlt évben három nő ölte meg újszülött gyermekét Heves megyében.
Moussaoui perét tovább halasztják
Az eljárás felfüggesztését kérte a vádhatóság feladatait ellátó amerikai igazságügyi tárca a szeptember 11-i New York-i és washingtoni terrorcselekmények eddigi egyetlen vádlottja, Zacarias Moussaoui perében, amelyet kétszer is halasztottak, s legutóbb júniusra 30-ra tűzték ki.
Február 21-éig kötelező beszolgáltatni az állambiztonsági iratokat
Megalakult az Állambiztonsági Szolgálatok Történeti Levéltára - tájékoztatta többek között a FigyelőNetet a Miniszterelnöki Hivatal. Az erről szóló törvény rendelkezik arról is, hogy aki "a levéltár illetékességi körébe tartozó iratokat" tart birtokában, 2003. február 21-éig köteles azokat átadni a Történeti Hivatalnak.
Módosítanak egyes adótörvényeket? - a kormány elfogadta az erről szóló előterjesztést
A kormány megtárgyalta és elfogadta pénteki ülésén az egyes adótörvények módosításáról szóló előterjesztést - tájékoztatta a Pénzügyminisztérium (PM) közleményben az MTI-t.
VIP-hitelbotrány Romániában is
A volt román elnök, Emil Constantinescu hívei részletes névsort közöltek arról, hogy kik kaptak kedvezményes kölcsönöket a csődbe ment Bancorex pénzintézettől.
Az APEH cáfolja, hogy adatbázisa illetéktelen kezekbe jutott
Az adóhivatal határozottan visszautasítja még a feltételezését is annak, hogy törvényellenes tevékenységet folytatna.
Alig 2500 forint egy bírósági ülnök tiszteletdíja
Mádl Ferenc köztársasági elnök a március 5-e és április 22-e közötti időszakra tűzte ki a bíróságok ülnökeinek megválasztását.
Mégsem volt szex a pécsi fogdában
Felmentette a kaposvári katonai ügyészség azt a korábban a pécsi városi rendőrkapitányság fogdáján dolgozó nőt, akit azzal gyanúsítottak, hogy pénzért szexuális kapcsolatot folytatott az őrizetben lévő férfiakkal. Az indoklás szerint a gyanú nem volt kellően megalapozott.
Vírusírók rendőrkézen
A brit rendőrség csütörtökön két férfit vett őrizetbe; vírusírással gyanúsítják őket.
A "Whiskys rabló, "Ambrus Attila felülvizsgálati kérelmet nyújtott be a Legfelsőbb Bírósághoz
Ambrus Attila, a "Whiskys" néven ismert rabló felülvizsgálati kérelmet nyújtott be szerdán a Fővárosi Bíróságon keresztül a Legfelsőbb Bírósághoz, amelyben négy ponton tartja sérelmesnek a másodfokú bíróság elmarasztaló ítéletét - mondta el Magyar György, az elítélt jogi képviselője az MTI-nek csütörtökön.
GVH: kétmilliós bírság az Electro Worldnek
A Gazdasági Versenyhivatal (GVH) Versenytanácsa a fogyasztók megtévesztése miatt kétmillió forintra bírságolta az Electro World Rt.-t - mondta Polgárdy Géza, a GVH sajtófőnöke az MTI-nek a csütörtöki tárgyalás után.
Csak sérüléseket okozva tudta megakadályozni férjét lánya megfojtásában egy egri asszony. A nőt a bíróság négy hónap felfüggesztett börtönre ítélte, a férfi tettét még csak ki sem vizsgálták. Az elítélt nő az Európai Emberi Jogi Bíróságtól vár jogorvoslatot.
Tíz év börtönre ítélhetik a Columbia roncsainak gyűjtőit
Két ember ellen is vádat emeltek Texasban, mivel a Columbia űrsikló roncsának darabjait akarták hazavinni emlékbe.
Több mint 1600 férfit tartóztatott le eddig a brit rendőrség az Operation Ore (érc művelet) keretében, internetes gyerekpornó terjesztői után nyomozva. A letartóztatottak közül 46 személyt gyanúsítanak azzal, hogy közvetlen részesei voltak gyerekekkel való visszaéléseknek, jelentette ki a BBC-nek egy, a nyomozásokban részt vevő rendőrtiszt.
Börtönbe vonul Duisenberg kiszemelt utóda?
Kétségessé vált, hogy Jean-Claude Trichet az Európai Központi Bank (EKB) elnöki székében fejezheti be pályafutását. A francia jegybank kormányzója ellen legalább tíz hónap felfüggesztett börtönbüntetés kiszabását indítványozta az ügyészség.
A HDb elutasította a Matáv referenciaajánlatát
Február 6-án kelt határozatával a Matáv Rt. előfizetői hurok átengedésére vonatkozó módosított referenciaajánlatát Hírközlési Felügyelet Hírközlési Döntőbizottsága (HDb) elutasította.
Folytatódik az IBM elleni cigány holokauszt per
A kereset Edwin Black "IBM and the Holocaust" című könyvében leírt, a cég náci Németországgal való állítólagos együttműködését sérelmezi.
Fellépnek az ügyeskedő köztiszviselők ellen
Pénzintézeti források szerint a köztisztviselők kedvezményes lakásvásárlási kölcsöne visszaélésekre ad lehetőséget. Önrész felmutatása nélkül akár több lakást is vehetnek.
Bűncselekmény gyanúja hetvenmilliárd forintnyi közpénznél
Összesen tíz büntetőfeljelentést tett tavaly október óta a Kormányzati Ellenőrzési Hivatal a kormány utasítására végzett vizsgálatok során.
Hatályon kívül helyezték a rendőrség demonstrációt tiltó határozatát
Hatályon kívül helyezte a Fővárosi Bíróság a Rendőr-főkapitányság azon határozatát, melyben megtiltotta a Tibetet Segítő Társaság Alapítvány 2003.február 1-jére tervezett demonstrációját a Kínai Nagykövetség épülete előtt. A HavariaPress úgy értesült, hogy a rendőrség arra hivatkozva vétózta meg a demonstrációt, mert az nagyarányú közlekedési bonyodalmat okozott volna.
Jogerős enyhítő ítélet született a ledőlt daru ügyében
Jogerős enyhítő ítéletet hozott a Fővárosi Bíróság a Mammut üzletközpont építésénél ledőlt toronydaru ügyében, melyben halált okozó foglalkozás körében elkövetett gondatlan veszélyeztetéssel vádolták a darukezelőket - jelenti a HavariaPress.
Elkészült a EU-csatlakozási szerződés
Európai Uniónál új banki és biztosítási felügyeleti szerveket terveznek
Az Európai Unió két új felügyeleti szerv felállítását tervezi, amelyek a bankok és a biztosítók szabályteremtésével és felügyeletével foglalkoznának.

References: Bíróság 
 Bíróság 

Bíróság 
 bíróság 
 bíróság 
 bíróság 
 Bíróság 
 Bíróság